CELEX: 62019CN0604
Language: fi
Date: 2019-08-09 00:00:00
Title: asia C-604/19: Ennakkoratkaisupyyntö, jonka Wojewódzki Sąd Administracyjny we Wrocławiu (Puola) on esittänyt 9.8.2019 – Gmina Wrocław v. Dyrektor Krajowej Informacji Skarbowej

11.11.2019   
            
            
               FI
            
            
               Euroopan unionin virallinen lehti
            
            
               C 383/42
            
         
      Ennakkoratkaisupyyntö, jonka Wojewódzki Sąd Administracyjny we Wrocławiu (Puola) on esittänyt 9.8.2019 – Gmina Wrocław v. Dyrektor Krajowej Informacji Skarbowej
      (asia C-604/19)
      (2019/C 383/50)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Wojewódzki Sąd Administracyjny we Wrocławiu
      
         Pääasian asianosaiset
      
      
         Valittaja: Gmina Wrocław
      
         Vastapuoli: Dyrektor Krajowej Informacji Skarbowej
      
         Ennakkoratkaisukysymykset
      
      
                  1)
               
               
                  Onko pysyvän käyttöoikeuden muuttuminen lain nojalla kiinteistön omistusoikeudeksi käsiteltävän asian kaltaisissa olosuhteissa yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) (jäljempänä direktiivi 2006/112) 14 artiklan 2 kohdan a alakohdassa, luettuna yhdessä 2 artiklan 1 kohdan a alakohdan kanssa, tarkoitettu tavaroiden luovutus, josta on suoritettava arvonlisäveroa?
               
            
                  2)
               
               
                  Jos vastaus ensimmäiseen kysymykseen on kieltävä, onko pysyvän käyttöoikeuden muuttuminen lain nojalla kiinteistön omistusoikeudeksi direktiivin 2006/112 14 artiklan 1 kohdassa, luettuna yhdessä 2 artiklan 1 kohdan a alakohdan kanssa, tarkoitettu tavaroiden luovutus, josta on suoritettava arvonlisäveroa?
               
            
                  3)
               
               
                  Toimiiko kunta kantaessaan maksuja pysyvän käyttöoikeuden muuttumisesta lain nojalla kiinteistön omistusoikeudeksi käsiteltävän asian kaltaisissa olosuhteissa direktiivin 2006/112 9 artiklan 1 kohdassa, luettuna yhdessä 2 artiklan 1 kohdan a alakohdan kanssa, tarkoitettuna verovelvollisena vaiko direktiivin 2006/112 13 artiklassa tarkoitettuna viranomaisena?
               
            
         (1)  EUVL 2006, L 347, s. 1.